《西江月》
宋代·了元

窣地重重帘幕，临风小小庭轩。绿窗朱户映婵娟。

忽听歌讴宛转。

既是耳根有分，因何眼界无缘。分明咫尺遇神仙。

隔个绣帘不见。

作者简介：（1032—1098）宋僧。饶州浮梁人。俗姓林，字觉老，号佛印。云门偃公五世法裔。博通中外，工书能诗，尤善言辩。神宗元丰中主镇江金山寺，与苏轼、黄庭坚等均有交游。有语录行世。